《见古梅吴府教》
宋代·杨公远

万木风饕冻欲痴，孤根逗暖正斯时。
树槎牙历百千岁，花摘索开三两枝。
兄弟山礬应未称，交朋松竹恐相宜。
玉堂标致和羹味，可是香名满世知。

作者简介：杨公远（一二二七～？）（生年据本集卷上《生朝（己巳）》“初度今朝四二年”、卷下《初度（丙戌）》“今朝六十从头起”推定），字叔明，号野趣居士，歙（今安徽歙县）人。善诗工画。终生未仕，以诗画游士大夫间。有《野趣有声画》二卷。事见本集卷首宋吴龙翰序、卷末方回跋，《元书》卷八九《方回传》附。　杨公远诗，以影印文渊阁《四库全书》本为底本（校以清刻本，无异文）。